b'\n_START_ARTICLE_\nRedoksreaksjon\n_START_SECTION_\nOksiderende og reduserende faktorer\n_START_PARAGRAPH_\nStoffer som har muligheten til \xc3\xa5 oksidere andre stoffer er oksiderende og kalles gjerne for oksiderende faktorer eller oksidanter. Oksidantene \xc2\xabtar\xc2\xbb elektroner fra andre stoffer og blir selv redusert. Fordi de mottar elektroner, blir de ogs\xc3\xa5 kalt for elektronmottakere._NEWLINE_Oksidanter er vanligvis kjemiske stoffer med elementer med h\xc3\xb8ye oksidasjonstall (for eksempel H\xe2\x82\x82O\xe2\x82\x82, MnO\xe2\x82\x84\xe2\x81\xbb og CrO\xe2\x82\x83) eller sterkt elektronegative stoffer som kan motta en eller to ekstra elektroner ved \xc3\xa5 oksidere et annet stoff (O, F, Cl, Br)._NEWLINE_Stoffer som kan redusere andre stoffer er reduserende og ofte kalt reduserende faktorer eller reduktanter. Reduktanter gir lett fra seg elektroner til andre stoffer og blir selv oksidert. Fordi de gir fra seg elektroner blir de ogs\xc3\xa5 ofte kalt for elektrondonorer. Reduksjon i kjemi kan vise til flere, veldig forskjellige ting. Metallreduksjon - elektronpositive metaller er en av de (Li, Na, Mg, Fe, Zn, Al). Disse stoffene gir veldig lett fra seg elektroner. Andre typer reduksjoner er hydridoverf\xc3\xb8ringreagererne (NaBH\xe2\x82\x84, LiAlH\xe2\x82\x84), disse stoffene er mye brukt i organisk kjemi, ofte i reduksjonen av karbonyl sammensatt med alkoholer. En annen brukbar metode er reuduksjoner i forbindelse med hydrogengass (H\xe2\x82\x82) med en palladium-, platina- eller nikkelkatalysator._NEWLINE_Den kjemiske m\xc3\xa5ten \xc3\xa5 se p\xc3\xa5 en redoksreaksjon er at reduktanten overf\xc3\xb8rer elektroner til oksidanten. Alts\xc3\xa5 er det reduktanten eller den reduserende faktoren som mister elektroner og blir oksidert, mens oksidanten eller den oksiderende faktoren som tar opp elektroner og blir redusert. Sammen kalles de to reaksjonene som er involvert for et redokspar.\n_START_SECTION_\nRedoksreaksjoner i industrien\n_START_PARAGRAPH_\nOksidasjon er brukt i mange forskjellige varianter i industrien, for eksempel produksjon av rengj\xc3\xb8ringsprodukter._NEWLINE_Elektrolyse er en redoksreaksjon. Elektrolyse brukes mye i industrien til framstilling av blant annet metaller.  _NEWLINE_Redoksreaksjoner er grunnlaget for galvanisk element.\n_START_SECTION_\nForbrenning - et spesialtilfelle av redoksreaksjon\n_START_PARAGRAPH_\nForbrenning er en type reaksjon der et stoff, for eksempel ved en vedkubbe, reagerer med oksygengassen i lufta. N\xc3\xa5r det skjer, blir det frigjort energi, og det merker man som en temperaturstigning. For \xc3\xa5 f\xc3\xa5 et knitrende b\xc3\xa5l i peisen trenges b\xc3\xa5de t\xc3\xb8rr ved og en god tilgang p\xc3\xa5 luft. Veden og oksygengassen i lufta er utgangsstoffene i reaksjonen, og tar man bort ett av dem, blir det ingen reaksjoner. Men man kommer ikke langt uten fyrstikker eller lighter heller. Temperaturen m\xc3\xa5 nemlig v\xc3\xa6re h\xc3\xb8y nok til at reaksjonen kan starte. Du m\xc3\xa5 ha tenntemperaturen til utgangsstoffene.'